Vyrážky v hrdle
Dobrý deň, svokru bolelo hrdlo a nemohla prehĺtať.Doktor jej dal antibiotiká Sunamet. Potom sa jej vyhodili vyrážky v hrdle a dal jej 10 dňové antibiotiká.Stále jej to neprechádza.Môžeme jej dať Ditiaden alebo nejaké antihistaminiká?
Dobrý deň,
ďakujeme za Vašu otázku.
Medzi menej časté (môžu postihovať menej ako 1 zo 100 osôb) nežiadúce účinky lieku Sumamed patria aj vredy či kandidóza v ústach. V prípade výskytu akéhokoľvek vedľajšieho účinku liekov, je nutné upovedomiť o tejto skutočnosti ošetrujúceho lekára.
Dithiaden je liek viazaný na lekársky predpis, z toho dôvodu jeho užívanie je indikované lekárom. V prípade, že liečba nezaberá je nutné opätovne navštíviť lekára, ktorý ako jediný môže rozhodnúť o vhodnej forme liečby na základe vyšetrenia zdravotného stavu.
Prajem pekný zvyšok dňa.
S pozdravom
Mgr. Emma Halás Haluščíková